જાપાનમાં કર્મચારીઓનો ઓવરટાઈમ કરવો એક મોટો મુદ્દો છે. જાપાનમાં 20 વર્ષની ઉંમરથી વધુના 92 ટકા લોકોનું કહેવુ છે કે તે પર્યાપ્ત ઉંઘ નથી લઈ શકતા. કર્મચારીઓમાં ઉંઘની ઉણપથી માત્ર જાપાન જ નહિ પરંતુ અમેરિકા જેવા વિકસિત દેશોને પણ લાખો-કરોડોનું નુકશાન થયુ છે. ગયા વર્ષે જાપાનમાં એક રિપોર્ટરના મોતના કારણમાં ઓવરટાઈમ સામે આવ્યો હતો. 31 વર્ષની મિવા સાદોનું 2013 માં મોત થઈ ગયુ હતુ. મોતના ચાર વર્ષ બાદ ખુલાસો થયો હતો કે તેમનુ મૃત્યુનું કારણ મહિનામાં 159 કલાક ઓવરટાઈમ કરવાનું હતુ.